Rossiyaning Su-24 samolyotlari IShIDning Suriyadagi navbatdagi qo‘mondonlik punkti va tayyorlov qarorgohini yo‘q qildi. Bu haqda mudofaa vazirligi rasmiy vakili general-mayor Igor Konashenkov aytib o‘tdi. “1 oktabr kuni Su-24 samolyoti Madan Jadid aholijoyi yaqinidagi tayyorlov punkti va Raqqa shahridan janubi-g‘arbida joylashgan Kasert Faraj tumanidagi qo‘mondonlik punktini yo‘q qildi”, - uning so‘zlarini keltiradi RIA Novosti. Uning aytishicha, qo‘mondonlik punkti faoliyati tugatilgan, terrorchilarni tayyorlash uchun foydalanilgan infrastruktura to‘laligicha yo‘q qilingan.